ભારતનો કિસ્સો લઈએ તો ગયા વર્ષે કેન્દ્ર સરકારે UDAAN સ્કિમ લોન્ચ કરી હતી જેનો ફાયદો પણ મળી રહ્યો છે. આ યોજના અંતર્ગત દેશમાં રહેલા નાનાનાના એરપોર્ટ્સને કનેક્ટ કરવામાં આવે છે. આ માટે 500 કિલોમીટર સુધીનું ટિકિટભાડું માત્ર રૂ. 2500 જેટલું રાખવામાં આવ્યું છે. UDAAN યોજના અનુસાર તેમાં ભાગ લેનાર એરલાઈન્સને એક્સક્લુઝિવ રૂટ નક્કી કરેલા વર્ષો માટે આપવામાં આવે છે જેથી ટિકિટનો દર નિશ્ચિત હોવા છતાં હરીફાઈની અસરથી તે મુક્ત રહે છે. આ ઉપરાંત આ એરલાઈન્સને ફ્યુઅલ ચાર્જીસ અને એરપોર્ટના વિવિધ દરોમાં પણ રાહત આપવામાં આવે છે.